ລະດູບານໃໝ່ຂອງອາຫຣັບ ໄດ້ສົ່ງຜົນໃຫ້ ພວກຜູ້ນໍາຜະເດັດການ ຕົກຈາກອໍານາດ ໄປຕາມໆກັນ (ເບິ່ງວີດີໂອ)
​ການ​ຍອມຕາຍ​ຂອງ​ຄົນ​ໆ​ນຶ່ງ ​ໄດ້ເປັນແຮງດົນໃຈ ໃຫ້​ແກ່​ການ​ເຄຶ່ອນ​ໄຫວ​ບັ້ນນຶ່ງ​ ທີ່ໄດ້ ປ່ຽນ​ແປງ​ແນວທາງ​ ຂອງພາກ​ຕາ​ເວັນ​ອອກ​ກາງແລະອາຟຣິກາ.
ຄື້ນຟອງຂອງການລຸກຮືຂຶ້ນຂອງມະຫາຊົນທີ່ໄດ້ລຸກລາມໄປທົ່ວໂລກອາຫຣັບນັ້ນ ແມ່ນເກີດ ຂຶ້ນຢ່າງບໍ່ຄາດຝັນ ເທົ່າໆກັບທີ່ສົ່ງຜົນກະທົບທີ່ຕໍ່ເນື່ອງກັນຢ່າງບໍ່ຄາດຄິດ ຄືຫລາຍໆຜູ້ນໍາ ທີ່ປົກຄອງປະເທດມາເປັນເວລາດົນນານຖືກໂຄ່ນລົ້ມ ຄົນອື່ນໆອີກກໍກໍາລັງຢູ່ໃນສະພາບທີ່ໃກ້ຈະຕົກຈາກອໍານາດ ແລະຂົງເຂດອາຫຣັບໄດ້ຖືກປ່ຽນແປງໄປຕະຫລອດການ ຜູ້ສື່ຂ່າວວີໂອເອ Elizabeth Arrott ຍ້ອນຄືນເບິ່ງເຫດການທີ່ເກີດຂຶ້ນຂອງປີທີ່ບໍ່ເຄີຍມີມາກ່ອນນັ້ນ ຊຶ່ງ ກິ່ງສະຫວັນ ປະຖໍາມະວົງ ມີເລຶ່ອງນີ້ ມາສະເໜີທ່ານ ເຫດການ Arab Spring ຫລື ລະດູບານໃໝ່ຂອງອາຫຣັບ ເລິ່ມຕົ້ນດ້ວຍການເສຍຊີວິດ ຂອງຊາຍໜຸ່ມນຶ່ງ: ຄື ໃນຕົ້ນເດືອນມັງກອນປີ 2011 ພວກປະທ້ວງພາກັນຫລັ່ງໄຫລລົງ ສູ່ຖະໜົນຫົນທາງໃນປະເທດຕູນີເຊຍ ເພື່ອສະແດງຄວາມເປັນເອກກະພາບ ກັບພໍ່ຄ້າໜຸ່ມ ຂາຍໝາກໄມ້ແຄມທາງ ທີ່ໄດ້ຈູດເຜົາຕົນເອງຕາຍ ຍ້ອນສິ້ນຫວັງໃນຊີວິດຂອງລາວພາຍ ໃຕ້ລະບອບ ທີ່ໂຫດຮ້າຍທາຣຸນ ທີ່ີບໍ່ຍອມໃຫ້ລາວຫາລ້ຽງຊີບໂດຍການຂາບໝາກໄມ້ຢູ່ ແຄມທາງໃນນະຄອນຫລວງຕູນິສນັ້ນ ມັນເປັນການຕາຍຂອງຄົນໆນຶ່ງ ທີ່ໄດ້ມອບຊີວິດໃຫ້ແກ່ການເຄຶ່ອນໄຫວບັ້ນນຶ່ງ ເພື່ອ ປ່ຽນແປງແນວທາງຂອງຂົງເຂດຕາເວັນອອກກາງ ແລະອາຟຣິກາເໜືອ ເປັນເວລາຫລາຍສິບປີ ທີ່ຊີວິດທາງການເມືອງໃນຂົງເຂດດັ່ງກ່າວຕົກຢູ່ໃນສະພາບບໍ່ມີການ ປ່ຽນແປງ ກ້າວໜ້າແນວໃດເລີຍ ຫລາຍໆປະເທດທີ່ເປັນ ສາທາລະນະລັດແຕ່ໃນນາມນັ້ນ ແທ້ໆແລ້ວກໍຄືອານາຈັກຂອງຜູ້ມີຖານະລໍ້າລວຍ ບໍ່ເທົ່າໃດຄົນ ທີ່ມີຄວາມປາດຖະໜາແບບ ເຊື້ອກະສັດທີ່ຢາກເຫັນ ພວກລູກຊາຍຂອງຕົນ ສືບທອດທຸລະກິດປົກຄອງລັດສືບຕໍ່ໄປ ຊຶ່ງເບິ່ງຄືວ່າຈະບໍ່ມີຫຍັງພາໃຫ້ມີການປ່ຽນແປງເກີດເລີຍ ຈົນກະທັງມັນເກີດຂຶ້ນ ການປະຕິວັດຕໍ່ຕ້ານພວກຜະເດັດການ ທີ່ໄດ້ລຸກຂຶ້ນເປັນໄຟອ່ອນໆມາເປັນເວລາຫລາຍປີ ໄດ້ຟົດເດືອດຂຶ້ນເຖິງຈຸດແຕກສະບັ້ນ ສໍາລັບຫລາຍໆຄົນແລ້ວ ແມ່ນບໍ່ມີທາງທີ່ຈະຄືນໄປສູ່ ສະພາບເກົ່າໄດ້ອີກແລ້ວ ນາງ Heba Morayef ຈາກກຸ່ມສິ້ງຊອມສິດທິມະນຸດ Human ພວກປະທ້ວງໄດ້ຮຽນຮູ້ຈາກກັນເອງ ເພາະວ່າໂດຍສ່ວນໃຫຍ່ແລ້ວພວກເຂົາເຈົ້າແມ່ນລຸກ ຮືຂຶ້ນມາຕໍ່ສູ້ຕ້ານເລຶ່ອງດຽວກັນ ທໍາມະຊາດທາດແທ້ຂອງ ພວກຜູ້ນໍາທີ່ກົດຂີ່ປາບປາມທີ່ ສຸດໄດ້ກາຍມາເປັນສິ່ງທີ່ທັບມ້າງທໍາລາຍພວກເຂົາໃຫ້ພັງລົງໄປຕາມໆກັນ ທ່ານ Said Sadek ແຫ່ງມະຫາວິທະຍາໄລອາເມຣິກັນ ທີ່ໄຄໂຣ ກ່າວວ່າ: ການລຸກຮືຂຶ້ນຫລາຍບັ້ນຜ່ານມານັ້ນ ບໍ່ແມ່ນວ່າຈະປ່ຽນແປງແຕ່ພວກປົກຄອງພວກປະ ເທດເຫລົ່ານີ້ເທົ່ານັ້ນ ແຕ່ຍັງແມ່ນຕໍ່ພວກປະເທດພັນທະມິດທີ່ບໍ່ໝັ້ນຄົງມາເປັນເວລາຍາວ ນານນັ້ນນໍາ ການຕັດສິນໃດໆຍັງບໍ່ມີເທື່ອໃນເວລານີ້ ວ່າພວກປະທ້ວງຈະນໍາເອົາຄວາມ ຫວັງແຫ່ງ ການປ່ຽນແປງນີ້ໄປສູ່ລັດຖະບານທີ່ມີຜູ້ແທນຫລືຜູ້ຕ່າງໜ້າປະຊາ ຊົນໄດ້ຫລືບໍ່ ບາງ ຄົນມອງເຫັນວ່າການໂຜ່ໂຕຂຶ້ນມາຂອງພັກອີສລາມໃນຕູນີເຊຍແລະອີຈິບນັ້ນ ຖືວ່າເປັນ ສິ່ງຂົ່ມຂູ່ຕໍ່ການຫັນປ່ຽນໄປສູ່ລະບອບປະຊາທິປະໄຕໄດ້ ແລະສໍາລັບພວກປະເທດອື່ນໆໃນຂົງເຂດຕາເວັນອອກກາງນັ້ນ ການດິ້ນຮົນແມ່ນຈະມີ ສືບຕໍ່ໄປ ແຕ່ສິ່ງນຶ່ງທີ່ແນ່ນອນທີ່ສຸດ ກໍຄືພວກຊາວໜຸ່ມທີ່ບໍ່ຢ້ານກົວສິ່ງໃດໆເຫລົ່ານີ້ ໄດ້ກາຍເປັນຜູ້ ມີສິດເລືອກຕັ້ງກຸ່ມນຶ່ງ ທີ່ພວກຜູ້ນໍາໜ້າໃໝ່ຊາດຫຣັບໃຜກໍຕາມຈະຕ້ອງຈັດການກັບສິ່ງນີ້ ນັບຕັ້ງແຕ່ບັດນີ້ເປັນຕົ້ນໄປ